CELEX: 32020D1114
Language: bg
Date: 2020-07-23 00:00:00
Title: Решение за изпълнение (ЕС) 2020/1114 на Съвета от 23 юли 2020 година за одобряване на измененията на процедурния правилник на Евроюст

29.7.2020   
               
               
                  BG
               
               
                  Официален вестник на Европейския съюз
               
               
                  L 244/13
               
            
         РЕШЕНИЕ ЗА ИЗПЪЛНЕНИЕ (ЕС) 2020/1114 НА СЪВЕТА
         от 23 юли 2020 година
         за одобряване на измененията на процедурния правилник на Евроюст
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) 2018/1727 на Европейския парламент и на Съвета от 14 ноември 2018 година относно Агенцията на Европейския съюз за сътрудничество в областта на наказателното правосъдие (Евроюст) и за замяна и отмяна на Решение 2002/187/ПВР на Съвета (1), и по-специално член 5, параграф 5 от него,
         като взе предвид процедурния правилник на Евроюст (2), приет на 20 декември 2019 г.;
         като има предвид, че:
         
                     (1)
                  
                  
                     Колегията на Евроюст („колегията“) може да изменя процедурния правилник на Евроюст („процедурния правилник“), като следва същата процедура, използвана за неговото приемане, по предложение на изпълнителния съвет или на една трета от членовете на колегията, в съответствие с член 5, параграф 5 от Регламент (ЕС) 2018/1727 и член 18 от процедурния правилник. Такива изменения на процедурния правилник се одобряват от Съвета чрез актове за изпълнение.
                  
               
                     (2)
                  
                  
                     Проектоизмененията на процедурния правилник бяха одобрени от колегията, в съответствие с член 5, параграф 5 от Регламент (ЕС) 2018/1727 на 14 юли 2020 г.
                  
               
                     (3)
                  
                  
                     Измененията на процедурния правилник следва да бъдат одобрени от Съвета.
                  
               
                     (4)
                  
                  
                     Дания не е обвързана от Регламент (ЕС) 2018/1727 и следователно не участва в приемането и прилагането на настоящото решение, което е в изпълнение на Регламент (ЕС) 2018/1727.
                  
               
                     (5)
                  
                  
                     Ирландия е обвързана от Регламент (ЕС) 2018/1727 и следователно участва в приемането и прилагането на настоящото решение, което е в изпълнение на Регламент (ЕС) 2018/1727,
                  
               ПРИЕ НАСТОЯЩОТО РЕШЕНИЕ:
         
            Член 1
            Одобряват се приложените към настоящото решение изменения на процедурния правилник на Евроюст.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 23 юли 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  ОВ L 295, 21.11.2018 г., стр. 138.
         
            (2)  ОВ L 50, 24.2.2020 г., стр. 1.
      
      
         
            ПРИЛОЖЕНИЕ
            Изменения на процедурния правилник на Евроюст
            КОЛЕГИЯТА НА ЕВРОЮСТ,
            като взе предвид Договора за функционирането на Европейския съюз, и по-специално член 85 от него,
            като взе предвид Регламент (ЕС) 2018/1727 на Европейския парламент и на Съвета от 14 ноември 2018 г. относно Агенцията на Европейския съюз за сътрудничество в областта на наказателното правосъдие (Евроюст) и за замяна и отмяна на Решение 2002/187/ПВР на Съвета (1), наричан по-долу „регламент за Евроюст“, и по-специално член 5, параграф 5 от него,
            като взе предвид процедурния правилник на Евроюст (2), одобрен от Съвета с Решение за изпълнение (ЕС) 2019/2250 от 19 декември 2019 г. (3) и приет от колегията на 20 декември 2019 г., наричан по-нататък „процедурният правилник“, и по-специално членове 2, 3, 5 и 18 от него,
            като има предвид, че:
            В съответствие с член 5, параграф 5 от регламента за Евроюст и член 18 от процедурния правилник колегията може да изменя процедурния правилник на Евроюст съгласно същата процедура, която е следвана за приемането му, по предложение на Изпълнителния съвет или на една трета от членовете на колегията. Всяко изменение се извършва с мнозинство от две трети от членовете на колегията. В случай че не може да се постигне съгласие с мнозинство от две трети, решението се взема с обикновено мнозинство на следващото заседание на колегията.
            В отговор на пандемията от COVID-19 държавите членки предприеха редица извънредни мерки за превенция и ограничаване. Вследствие на тези мерки за членовете на колегията беше много трудно или невъзможно да присъстват физически на заседанията на колегията, проведени в сградите на Евроюст или на друго място. Това, от своя страна, направи проблематично достигането на кворума, който се изисква съгласно член 6, параграф 1 от процедурния правилник, и затрудни провеждането на официални заседания и вземането на решения от страна на колегията.
            За да се осигури институционална непрекъснатост на дейността е необходимо процедурният правилник да позволява на колегията да провежда заседания с технически средства, включително чрез видеоконферентна връзка, когато поради извънредни събития или обстоятелства извън контрола на членовете на колегията последната е възпрепятствана да провежда заседания в съответствие с изискванията на член 2, член 3, член 5, параграф 2 и член 6, параграф 1 от процедурния правилник,
            РЕШИ:
            
               Член 1
               Изменения на процедурния правилник
               Член 2 от процедурния правилник се изменя, както следва:
               
                            
                        
                        
                           добавя се нов параграф 13:
                           
                              „В съответствие с изискванията на член 5, параграф 2, втора алинея от настоящия процедурен правилник заседанията на колегията за избор на председател могат да бъдат организирани с помощта на технически средства, включително чрез видеоконферентна връзка. Тези технически средства дават възможност за анонимно електронно гласуване на членовете на колегията с цел запазване на поверителността, както и за проверка на участието им в този процес. Останалите разпоредби на настоящия член се прилагат за тези заседания mutatis mutandis“.
                           
                        
                     Член 3 от процедурния правилник се изменя, както следва:
               
                            
                        
                        
                           параграф 3 се заменя със следното:
                           
                              „Процедурата за избор на председател, установена в член 2, параграфи 3—13 от настоящия процедурен правилник, се прилага mutatis mutandis за избора на заместник-председатели, без да се засяга параграф 4 от настоящия член.“
                           
                        
                     Член 5 от процедурния правилник се изменя, както следва:
               
                            
                        
                        
                           в параграф 2 се добавя следната втора алинея:
                           
                              „В случай на извънредни събития или на обстоятелства извън контрола на членовете на колегията (непреодолима сила), както и когато колегията не е в състояние да заседава съгласно изискванията на настоящия параграф от процедурния правилник, колегията може да реши, в съответствие с член 7 от настоящия процедурен правилник, да организира заседанията си с помощта на технически средства, включително чрез видеоконферентна връзка. Продължителността на прилагането на тази мярка се определя с решение на колегията. Срокът на действие на това решение на колегията може да бъде подновен ако извънредните събития или обстоятелства (непреодолима сила) продължават. Такива заседания на колегията могат да бъдат организирани, при условие че наличните технически средства позволяват членовете на колегията да бъдат идентифицирани и да участват в обсъжданията, като се гарантира колегиалност при разискванията. Разпоредбите на членове 5 и 6 от настоящия процедурен правилник се прилагат mutatis mutandis за тези заседания.“
                           
                        
                     
            
               Член 2
               Влизане в сила и публикуване
               Настоящите изменения на процедурния правилник на Евроюст влизат в сила в деня на приемането им.
               Настоящите изменения на процедурния правилник се публикуват в Официален вестник на Европейския съюз.
            
            
               (1)  ОВ L 295, 21.11.2018 г., стр. 138.
            
               (2)  ОВ L 50, 24.2.2020 г., стр. 1.
            
               (3)  ОВ L 336, 30.12.2019 г., стр. 309.